





GENERELLE SALGS- OG LEVERINGSBETINGELSER
1. [bookmark: 1._AFTALENS_OMFANG]AFTALENS OMFANG
Aftaler omfattende konsulentydelser på IT-området. Ydelsen består af tid leveret i henhold til den aftalte periode, af den aftalte konsulent samt prisen fastsat i den fremsendte ordrebekræftelse. Parterne er enige om i hele forløbet at samarbejde med en positiv, professionel og ansvarlig holdning. Parterne skal herunder udvise den fleksibilitet, som må anses for rimelig og sædvanlig ved gennemførelse af tilsvarende ydelser. Parterne skal løbende informere hinanden om ethvert for-hold, som skønnes at have betydning for gennemførelse af et hensigtsmæssigt aftaleforløb.

2. [bookmark: 2._PERIODE]PERIODE
Der er 5 dages gensidig prøvetid, og er kunden ikke tilfreds med konsulenten, returneres konsulenten, og leverancen kan betragtes som gratis. Alternativt er kunden forpligtet til at aftage det aftalte antal timer inden for perioden, der fremgår af den fremsendte ordrebekræftelse. Kunden har styringsretten over for konsulenten i henhold til dennes arbejdsopgaver, og det er således kundens ansvar at udnytte konsulentens tid fuldt ud i perioden.

3. [bookmark: 3._BETALING]BETALING
MANSOFT A/S accepterer en betalingsfrist på 8-30 dage, hvilket er en del af forhandlingen omkring pris. Betaling sker bagud efter faktura, som udformes på baggrund af forbrugt tid. Ved betaling efter forfaldsdagen tillægges morarenter i henhold til renteloven. Konsulentens arbejdstid er 37 timer pr. uge, eksklusiv frokost. Arbejdstiden ligger i tidsrummet mandag-fredag 08:00-17:00 og kan ikke ændres af kunden eller konsulenten uden aftale med MANSOFT A/S. Opgaver, der løses udenfor dette tidsrum, defineres som overarbejde og vil blive faktureret til 2 x aftalt timepris. I forbindelse med kørsel, betaler kunden sædvanligvis ikke for transport (under 25 km) eller transporttid (under 30 min). Løser konsulenten opgaver på flere fysiske arbejdssteder, betaler kunden for såvel transport samt transporttid. Evt. bro/færge og andre ekstraordinære omkostninger dækkes af kunden. Enhver rettighed til ydelsen herunder ejendomsretten overgår først til kunden, ved fuld og endelig betaling af fremsendt faktura. Betaling kan alene ske med frigørende virkning til MANSOFT A/S. MANSOFT A/S forbeholder sig fuldt ejendomsforbehold.

4. [bookmark: 4._RETTIGHEDER]RETTIGHEDER
Kunden skal stille det nødvendige udstyr til rådighed til brug for konsulenten
til løsning af opgaven, og dette skal være forsikret af kunden. Kunden skal end-videre sikre sig, at konsulenten tilbageleverer udlånt udstyr ved tilendebragt op-gave. Dette gælder også evt. adgangskort og telefon. Det forudsættes ligeledes, at kunden stiller frokost og kantineordning til rådighed. Da MANSOFT A/S ikke har mulighed for at føre tilsyn med konsulenten i kundens miljø, er det kunden, der har det fulde ansvar for at sikre sig imod ethvert misbrug af enhver art, idet MANSOFT A/S ved aftalens indgåelse har overdraget instruktions- og opfølgningsbeføjelserne til kunden. Parterne skal løbende orientere modparten om ethvert retsskridt, som tredjemand måtte foretage mod en af parterne i forbindelse med opgaven. Ingen af parterne er berettiget til at overdrage rettighederne eller forpligtelserne efter nærværende aftale til tredjemand uden skriftligt samtykke fra den anden part.

5. [bookmark: 5._TAVSHEDSPLIGT]TAVSHEDSPLIGT
Parterne samt deres personale, underleverandører og rådgivere skal iagttage ubetinget tavshed med hensyn til enhver oplysning om den anden parts forretningshemmeligheder, forretningskoncepter, forretningsforbindelser og andre fortrolige forhold så som medarbejderforhold, der kommer til kendskab ved for- beredelse, indgåelse og opfyldelse af nærværende aftale og opgaver herunder. Tavshedspligten omfatter dog ikke (I) videregivelse med skriftlig tilladelse fra den beskyttede part, (II) videregivelse, der kræves af en offentlig myndighed i henhold til gældende lovgivning og (III) videregivelse til brug for løsning af en konflikt mellem parterne. Ovennævnte oplysninger må parterne kun opbevare, anvende og formidle som led i aftalens opfyldelse. Det skal ske på en forsvarlig måde med mindst samme omhu, som den modtagende part anvender på sine egne forretningshemmeligheder. Ved indgåede aftaler mellem konsulenten og kunden herunder tavshedsaftaler samt aftaler om andre forpligtelser, skal kunden tilsende MANSOFT A/S en kopi af sådanne aftaler, idet de indgår som en del af konsulentens ansættelsesforhold.



6. [bookmark: 6.__MANGLER_OG_BEFØJELSER]MANGLER OG BEFØJELSER
Det bekræftes yderligere, at såfremt konsulenten bliver langtidssygemeldt eller af anden grund ikke løser de af begge parter aftalte opgaver, vil MANSOFT A/S så vidt muligt erstatte konsulenten med en konsulent med tilsvarende kompetencer. Kan MANSOFT A/S ikke erstatte konsulenten vil den ordrebekræftede leverance betragtes som ophævet. Ved evt. udskiftning af konsulenten vil kunden stå for den nødvendige vidensoverlevering. Omlevering af en konsulentydelse er ikke mulig, da der ikke er tale om en fysisk leverance. Aftalen ophæves med øjeblikkelig virkning, hvis den anden part bliver insolvent, erklæret konkurs eller træder i likvidation eller, hvis en inkassator eller lignende under gældende lov tager kontrol eller besiddelse over eller er udpeget til hele eller størsteparten af den anden parts aktiver. Hvis boet har ret til at indtræde i aftalen i medfør af konkurslovens regler, skal boet efter forespørgsel inden for en frist af 5 arbejdsdage give meddelelse om, hvorvidt det vil indtræde.

7. [bookmark: 7._ERSTATNING_OG_ANSVAR]ERSTATNING OG ANSVAR
Hverken MANSOFT A/S eller kunden er ansvarlig for misligholdelse, som kan henføres til omstændigheder, der ligger uden for parternes kontrol, og som parten ikke ved aftalens underskrift burde have taget i betragtning og ej heller burde have undgået eller overvundet, herunder regeringsindgreb, krig, brand, epidemi, strejke, lockout eller andre lignende tilfælde. MANSOFT A/S er ansvarlig efter dansk rets almindelige erstatningsregler for fejl eller forsømmelser ved opgavens løsning. Krav på erstatning skal fremsættes over for MANSOFT A/S straks efter det tidspunkt, hvor kunden ved sædvanlig agtpågivenhed er eller burde være i stand til at gøre sit krav gældende og senest inden 3 måneder, idet retten til at gøre kravet gældende i modsat fald fortabes. Det er væsentligt for MANSOFT A/S, at kunden forpligter sig til at deltage i MANSOFT’s kvalitetsopfølgning, da dette er MANSOFTs mulighed for at følge op på, om konsulenten leverer en til-fredsstillende ydelse. Evt. erstatningsansvar parterne imellem kan ikke overstige det fakturerede beløb i henhold til den pågældende ordrebekræftelse dækkende den aktuelle konsulent.

8. [bookmark: 8._FORSIKRING]FORSIKRING
Alle MANSOFTs konsulenter er underlagt og omfattet af den lovpligtige arbejdsskadeforsikring. Det er kundens ansvar at sikre sig, at kundens forsikringer dækker konsulenten i nødvendigt omfang

9. [bookmark: 9._KUNDEKLAUSUL]KUNDEKLAUSUL
MANSOFTs medarbejdere kan være underlagt en kundeklausul, og dermed ikke direkte kan ansættes hos kunden uden forudgående aftale med Mansoft. Hvis kunden i øvrige tilfælde i forbindelse med opgavens afslutning eller i tre måneder herefter ansætter konsulenten eller på anden måde indgår i samarbejde med konsulenten uden om MANSOFT A/S, så skal kunden betale MANSOFT A/S et vederlag, der svarer til 3 gange det beløb, Mansoft har faktureret kunden for seneste hele måned, hvor konsulenten har arbejdet fuld tid forud for opgavens afslutning. Ansætter m.v. kunden konsulenten til tiltræden inden ordrens endelige leverance, skal kunden betale for den resterende del af kontraktperioden og det førnævnte beløb på tre gange det senest fakturerede beløb.
Kunden er ikke berettiget til, uden MANSOFT A/S' forudgående skriftlige samtykke, direkte eller indirekte at indgå aftale med eller på anden måde engagere en af MANSOFT A/S leveret selvstændig konsulent til levering af konsulentydelser uden om MANSOFT A/S.
Bestemmelsen gælder i den konkrete opgaves løbetid samt i en periode på 12 måneder efter opgavens ophør, uanset årsagen hertil.

10. [bookmark: 10._LOVVALG_OG_TVISTELØSNING]LOVVALG OG TVISTELØSNING
Aftalen er underlagt dansk ret, og skal fortolkes i overensstemmelse hermed. De almindelige danske domstole er aftalt værneting.

11. [bookmark: 11._ARBEJDSMILJØLOVGIVNING]ARBEJDSMILJØLOVGIVNING
I henhold til arbejdsmiljølovgivningen kan konsulenten være omfattet af regelsættet dækkende kundens arbejdsmiljøorganisation og skal derfor instrueres i det, som er omfattet af arbejdspladsen, hvor opgaven løses. Det er kundens ansvar at sikre dette.










12. [bookmark: 12._ÆNDRINGER]ÆNDRINGER
Konsulenten er ansat i MANSOFT A/S eller under kontrakt med MANSOFT A/S, hvorfor ansættelsesrelaterede ændringer og forhold generelt skal aftales via MANSOFT A/S. Ændringer og tilføjelser til denne aftale kan ikke gøres gælden-de, medmindre de er skriftligt aftalt mellem parterne. Dette samme gælder enhver godkendelse, accept eller samtykke i forbindelse med aftalen. Parterne er enige om, at såfremt nogle af ovenstående vilkår måtte blive tilsidesat som ugyldige, skal dette ikke påvirke andre bestemmelser i aftalen. De bestemmelser, som måt-te blive tilsidesat, skal i videst muligt omfang erstattes med bestemmelser, som er i overensstemmelse med parternes intentioner, jf. aftalens oprindelige ordlyd.

